Македонски јазик. Математика. Интегрирани часови

|  |  |
| --- | --- |
| Наслов на активноста | Редни Броеви |
| Наставник | Валентина Тодорова |
| Училиште | ООУ „Димче Ангелов Габерот“, Демир Капија |
| Одделение/ година | I (прво) одделение |
| Наставен предмет | Математика |
| Наставна содржина | Интегрирани наставни часа по:  Македонски јазик: Обработка на текстот: „Дедовата ракавица”  Математика - Редни броеви |
| Наставни цели | Македонски јазик:   * Да се оспособи за слушање, разбирање и доживување на содржината – ликови, порака, проблем, редослед на настаните.   Математика:   * Да именува редни броеви * Да препознава редни броеви * Да ги одредува и да ги подредува редните броеви |
| Очекувани резултати | Македонски јазик:   * Слуша, разбира и ја доживува содржината – ликови, проблем, порака на редослед на настани.   Математика:   * Именува редни броеви * Препознава редни броеви * Ги одредува и ги подредува редните броеви |
| Мобилна апликација (линк и опис на користење) | [Линк](https://play.google.com/store/apps/details?id=com.androrangers.scaneme&hl=mk&gl=US) QR Code Scanner (<https://tinyurl.com/3j765t4j>\_  На дадената апликација се изработуваат кодови на дадени илустрации, кои се користат на часот. |
| Авторски права на ресурсите и права за споделување | CC BY |
| Опис на активности – тек на часот | Воведен дел:  Наставникот формира седум парови. Дели слагалки и дава упатства за нивно составување. Учениците, седнати во парови, ги составуваат слагалките. Добиваат седум ликови од диви животни. По еден учесник од парот, го именува животното кое го добиле. Заклучуваат дека добиените животни живеат во шума, односно станува збор за шумски животни.  Главен дел:  Преку именување на шумските животни, кои се наоѓаат на составените слагалки, се воведуваат во наставната содржина. Преку претходно подготвена презентација, наставникот ги запознава учениците со драмскиот текст „Дедовата ракавица“ (Прилог 1). Потоа преку драматизација на текстот, со помош на изработени ликови од хартија (Прилог 3), ги поттикнува учениците на прераскажување на содржината.  **Активност со кодови (прилог 4):**  Наставникот дели кодирани документи на кои има слика од лик на животно, кое се среќава во приказната.  Секој пар влечи по еден кодирандокумент. Поминува кај секој пар и со помош на телефон, каде е инсталирана апликацијата за декодирање, го објаснува начинот за користење на истата. Со користење на апликацијата на телефонот, а доколку е потребано и со помош на наставникот, секој пар заеднички, го откривт ликот кој го извлекле. Потоа, земаат плик со истиот лик. Во пликот се наоѓаат по два различни броја (еден парен и еден непарен број). Секој ученик добива по еден број. Броевите ги редат на конец со штипки, така што да бидат наредени по ред. |
| Евалуација на знаењето нa учениците | Завршен дел:  Пополнување на наставен лист (Прилог 2) |
| Рефлексија од примена на активноста во пракса | Поради интересот на учениците за учење преку игровни активности и користење на мобилна апликација, во зависност од наставните содржини кои следат, истите ќе се применуваат почесто. |

Фотографии, илиустрации од реализацијата на часот

Дадено дополнително во: **Прилози**

**Превземи прилози од линкот (**[**http://bit.ly/3Dukqe5**](http://bit.ly/3Dukqe5)**)**